Source: https://www.slov-lex.sk/pravne-predpisy/SK/ZZ/1992/322/19991201.html
Timestamp: 2019-10-17 15:03:52+00:00
Document Index: 8286159

Matched Legal Cases: ['§ 10', '§ 2', '§ 31', '§ 19', '§ 28', '§ 29', '§ 35', '§ 35', '§ 38', '§ 38', '§ 49', '§ 8']

Predpis bol zrušený predpisom 540/2001 Z. z.
spravodajskou jednotkou rozumie fyzická osoba, ktorá je podnikateľom alebo vykonáva inú zárobkovú činnosť podľa osobitných predpisov,1) a právnická osoba,
štatistickou jednotkou rozumie objekt, o ktorom sa zisťujú štatistické údaje.
spravodajskou povinnosťou rozumie povinnosť spravodajskej jednotky poskytnúť všetky údaje potrebné na štátne štatistické zisťovanie uvedené v programe štátnych štatistických zisťovaní Slovenskej republiky (ďalej len „program zisťovaní“) a na štátne štatistické zisťovanie vykonávané štatistickými orgánmi Slovenskej republiky pre osobitné potreby ústredných orgánov Slovenskej republiky.
Štatistický úrad Slovenskej republiky je ústredným orgánom štátnej správy Slovenskej republiky pre oblasť štátnej štatistiky.
vypracúva program zisťovaní,
organizuje a vykonáva na území Slovenskej republiky zisťovanie, zhromažďovanie a spracúvanie štatistických informácií,
určuje v súčinnosti s príslušnými ústrednými orgánmi Slovenskej republiky štatistické ukazovatele štátnych štatistických zisťovaní a spôsob získavania štatistických informácií na tento účel,
určuje metodiku a spôsob vedenia systému národných účtov a zostavuje národné účty za Slovenskú republiku,
vytvára v súčinnosti s príslušnými ústrednými orgánmi štatistické klasifikácie, číselníky a registre,
organizuje a vykonáva projektovú a programovú prípravu spracovania štátnych štatistických zisťovaní,
pravidelne informuje verejnosť o stave a vývoji ekonomiky, životného prostredia a spoločnosti v Slovenskej republike a vydáva a poskytuje štatistické informácie,
zúčastňuje sa v rámci svojej pôsobnosti na príprave a plnení medzinárodných dohôd a dohôd o spolupráci, ktoré uzaviera Slovenská republika a zastupuje Slovenskú republiku v medzinárodných organizáciách v oblasti štátnej štatistiky,
poskytuje štatistické údaje zahraničným subjektom a spolupracuje s medzinárodnými organizáciami pri zjednocovaní medzinárodných odporúčaní a štandardov v oblasti štatistiky,
určuje metodiku pre oblasť štátnej štatistiky,
zverejňuje výsledky štatistických zisťovaní a vydáva štatistické publikácie,
organizuje a vykonáva na území Slovenskej republiky reprezentatívne výskumy verejnej mienky o sociálnych a ekonomických otázkach,
Štatistický úrad Slovenskej republiky zabezpečuje organizačné, personálne, programové a technické podmienky na spracovanie výsledkov volieb a referenda konaných podľa osobitných zákonov.1a)
organizuje a vykonáva štátne štatistické zisťovania pre potreby krízového systému.
Pri Štatistickom úrade Slovenskej republiky sa zriaďuje Slovenská štatistická rada ako jeho odborný orgán pre oblasť štátnej štatistiky (ďalej len „Rada“).
Krajské správy sú rozpočtovými organizáciami.
Na čele pracoviska podľa § 10 ods. 1 je vedúci, ktorého vymenúva a odvoláva riaditeľ príslušnej krajskej správy. Vedúci tohto pracoviska zodpovedá za výkon svojej funkcie riaditeľovi príslušnej krajskej správy.
prideľujú identifikačné čísla vybraným spravodajským jednotkám,
riadia nimi zriadené pracoviská,
Krajské správy zabezpečujú v územnom obvode svojej pôsobnosti organizačné, personálne a technické podmienky potrebné na spracovanie výsledkov volieb a referenda konaných podľa osobitných zákonov.1a)
pripravujú a vykonávajú sčítanie obyvateľov, domov a bytov a postupujú pritom podľa pokynov a v súčinnosti so štatistickými orgánmi Slovenskej republiky v rozsahu a za podmienok uvedených v osobitnom zákone3),
sústreďujú, spracúvajú a poskytujú štatistickým orgánom štatistické informácie zistené nimi u právnických osôb, ktoré založili alebo zriadili,
Štatistické orgány Slovenskej republiky môžu v rámci svojej pôsobnosti požadovať, aby im ústredné orgány Slovenskej republiky uvedené v § 2 písm. b), ako aj ďalšie štátne orgány Slovenskej republiky, právnické osoby zriadené zákonom ako verejnoprávne inštitúcie a obce poskytli bezplatne pre výlučne štatistické účely údaje, ktoré získali štatistickým zisťovaním alebo inou svojou činnosťou. Tieto orgány a obce sú povinné žiadosti štatistických orgánov Slovenskej republiky vyhovieť a bezplatne im poskytnúť spracované údaje zo svojich údajových základní podľa ich požiadaviek, a to vo forme, ako ich vedú. Ak je to účelné a hospodárne, spolupracujú štatistické orgány Slovenskej republiky pri vytváraní týchto údajových základní.
Štatistický úrad Slovenskej republiky organizuje a vykonáva štátne štatistické zisťovanie zahrnuté do programu zisťovaní. Výnimočne pre osobitné potreby ústredných orgánov Slovenskej republiky môže organizovať a vykonávať aj štatistické zisťovania, ktoré nie sú zahrnuté v tomto programe.
Ústredné orgány môžu organizovať a vykonávať so spravodajskou povinnosťou iba tie štátne štatistické zisťovania, ktoré sú zahrnuté do programu zisťovaní republiky. Iné štatistické zisťovania môžu vykonávať iba na základe dohody s tými subjektmi, od ktorých poskytnutie údajov požadujú (ďalej len „štatistické zisťovania bez spravodajskej povinnosti“), pokiaľ osobitný zákon neustanovuje inak.
Pri vykonávaní štatistických zisťovaní bez spravodajskej povinnosti sú orgány a obce uvedené v odsekoch 2 a 3 povinné dodržiavať ustanovený jednotný obsah štatistických ukazovateľov, klasifikácií, číselníkov a registrov podľa § 31 a 32.
Štátne štatistické zisťovania sa riadia programom zisťovaní republiky, ktorý každoročne vypracúva Štatistický úrad Slovenskej republiky v súčinnosti s ústrednými orgánmi a územnými štatistickými orgánmi Slovenskej republiky.
sa zisťovania vykonávali hospodárne a bez duplicity,
Štatistický úrad Slovenskej republiky zostaví program zisťovaní.
Program zisťovaní republiky zostavený na príslušný kalendárny rok vyhlasuje Štatistický úrad Slovenskej republiky vyhláškou v Zbierke zákonov,4) najneskôr do 30. novembra predchádzajúceho kalendárneho roka.
V Zbierke zákonov vyhlasuje Štatistický úrad Slovenskej republiky vyhláškou opatrenie4) aj úpravy programu zisťovaní republiky a vykonanie ďalších štatistických zisťovaní so spravodajskou povinnosťou podľa § 19 ods. 1.
Úhradu nákladov na vykonanie a spracovanie štátnych štatistických zisťovaní, ktoré sú zahrnuté do programu zisťovaní republiky, sú orgány, ktoré tieto zisťovania vykonávajú, povinné zabezpečiť vo svojich rozpočtoch. Ak sa nepodarí zabezpečiť úhradu nákladov všetkých štatistických zisťovaní zahrnutých v programe zisťovaní republiky, rozhodne Štatistický úrad Slovenskej republiky, ktoré štatistické zisťovania sa vykonajú.
Náklady na vykonanie a spracovanie štátnych štatistických zisťovaní, ktoré nie sú zahrnuté do programu zisťovaní republiky a ktoré vykonávajú štatistické orgány Slovenskej republiky pre osobitnú potrebu orgánov Slovenskej republiky, hradia zo svojho rozpočtu orgány, ktoré vykonanie takéhoto zisťovania požadujú.
Sčítanie obyvateľov, domov a bytov a ostatné štátne štatistické zisťovania, pri ktorých vzniká obyvateľom povinnosť poskytovať štatistické údaje, ktoré nesúvisia s vykonávaním ich podnikateľskej alebo inej zárobkovej činnosti,1) upraví osobitný zákon Národnej rady Slovenskej republiky.
Štátne štatistické zisťovania, pri ktorých vzniká obyvateľom povinnosť poskytovať štatistické údaje uvedené v odseku 1, vykonávajú štatistické orgány Slovenskej republiky.
Spravodajské jednotky sú povinné poskytovať všetky údaje požadované pre štátne štatistické zisťovania zahrnuté v programe zisťovaní a pre štátne štatistické zisťovania vykonávané štatistickými orgánmi Slovenskej republiky pre osobitné potreby orgánov Slovenskej republiky. Tieto údaje sú povinné poskytnúť úplne, pravdivo, včas a bezplatne. Ak spravodajské jednotky v čase štatistického zisťovania nemajú požadované údaje k dispozícii, sú povinné poskytnúť ich na základe evidencie vedenej podľa § 28. Po získaní spresnených údajov sú spravodajské jednotky povinné tieto údaje bez omeškania predložiť štatistickým orgánom.
Zamestnanci štatistických orgánov Slovenskej republiky sú v súvislosti s vykonávaním štátnych štatistických zisťovaní a previerok oprávnení požadovať potrebné informácie a vysvetlenia a nahliadať do podkladov a dokladov.
Oprávnenia uvedené v odseku 1 majú v súvislosti so zisťovaním štatistických údajov podľa § 29 aj zamestnanci ďalších orgánov vykonávajúcich štátne štatistické zisťovania.
Štatistický úrad Slovenskej republiky v súčinnosti s príslušnými ústrednými orgánmi určuje štatistické ukazovatele štátnych štatistických zisťovaní.
Štatistický úrad Slovenskej republiky vytvára v súčinnosti s príslušnými ústrednými orgánmi štatistické klasifikácie, číselníky a registre, vrátane registra spravodajských a štatistických jednotiek.
Register spravodajských jednotiek a ich organizačných zložiek obsahuje predovšetkým základné údaje potrebné pre identifikáciu a klasifikáciu spravodajských jednotiek na štatistické účely. Táto časť registra má charakter verejného zoznamu, ktorý obsahuje názov (obchodné meno), právnu formu a identifikačné číslo spravodajských jednotiek, u právnických osôb a štatistických jednotiek sídlo, u fyzických osôb adresu trvalého bydliska a miesto podnikania, dátum vzniku právnickej osoby alebo oprávnenia vykonávať podnikateľskú alebo inú zárobkovú činnosť podľa osobitných predpisov, predmet podnikania (činnosti) spravodajských jednotiek a údaje slúžiace na klasifikáciu spravodajských jednotiek.
Štatistické klasifikácie, číselníky a registre, s výnimkou registra podľa odseku 2, vyhlasuje Štatistický úrad Slovenskej republiky ako svoje opatrenie v Zbierke zákonov.
Spravodajské jednotky môžu vytvárať v oblasti štatistiky vlastné klasifikácie, číselníky a registre len v súlade so štatistickými klasifikáciami, číselníkmi a registrami.
Krajské správy prideľujú identifikačné číslo s výnimkou prípadov uvedených v § 35 právnickým osobám so sídlom v územnom obvode ich pôsobnosti a ich organizačným zložkám.
Krajské správy prideľujú identifikačné číslo s výnimkou prípadov uvedených v § 35 aj fyzickým osobám vykonávajúcim podnikateľskú alebo inú zárobkovú činnosť podľa osobitných predpisov,1) ak je trvalé miesto tejto činnosti v kraji, a ak takého miesta niet, fyzickým osobám, ktoré majú trvalý pobyt v okrese.
ďalším ústredným orgánom Slovenskej republiky, právnickým osobám zriadeným zákonom ako verejnoprávne inštitúcie, Slovenskej informačnej službe, ústredným orgánom odborových zväzov a Asociácii zamestnávateľských zväzov a združení Slovenskej republiky v dohodnutom rozsahu, lehotách a periodicite, potrebné na ich činnosť,
Štatistickému úradu Európskej únie – Eurostatu.
Medzinárodným organizáciám sa poskytujú štatistické informácie bezplatne, len ak ide o vzájomnú výmenu údajov alebo ak to určuje medzinárodná zmluva, ktorou je Slovenská republika viazaná. Inak sa pri poskytovaní štatistických informácií do zahraničia postupuje podľa odseku 1.
Ustanoveniami o poskytovaní štatistických informácií nie sú dotknuté ustanovenia osobitných predpisov o dodržiavaní štátneho, služobného, bankového, daňového a obchodného tajomstva.8)
Porušenie povinnosti mlčanlivosti podľa § 38 ods. 1 alebo povinnosti vykonať opatrenia na ochranu individuálnych údajov pred ich zneužitím podľa § 38 ods. 2 a § 49 je priestupkom, za ktorý možno uložiť pokutu až do výšky 50 000 Sk. Tým nie sú dotknuté ustanovenia osobitných predpisov o náhrade škody.
Priestupky podľa odseku 1 prejednávajú okresné úrady10) podľa ustanovení osobitného predpisu.11)
Pôsobnosť, práva a povinnosti z pracovnoprávnych vzťahov, majetkovoprávnych vzťahov a iných vzťahov prechádzajú dňom účinnosti tohto zákona z doterajších okresných oddelení Štatistického úradu Slovenskej republiky a Mestského oddelenia Štatistického úradu Slovenskej republiky v Košiciach na tie krajské správy, do ktorých územného obvodu je začlenený ich bývalý územný obvod.
Napríklad zákon Slovenskej národnej rady č. 80/1990 Zb. o voľbách do Slovenskej národnej rady v znení neskorších predpisov, zákon Slovenskej národnej rady č. 346/1990 Zb. o voľbách do orgánov samosprávy obcí v znení neskorších predpisov, zákon č. 46/1999 Z. z. o spôsobe voľby prezidenta Slovenskej republiky, o ľudovom hlasovaní o jeho odvolaní a o doplnení niektorých ďalších zákonov, zákon Národnej rady Slovenskej republiky č. 564/1992 Zb. o spôsobe vykonania referenda.
§ 8 a 9 zákona Národnej rady Slovenskej republiky č. 221/1996 Z. z. o územnom a správnom usporiadaní Slovenskej republiky.
Zákon č. 165/1998 Z. z. o sčítaní obyvateľov, domov a bytov v roku 2001.